《时世装，儆戎也》
清代·乾隆

城中好高髻，乡间一尺长。
元和亦有时世装，因之流行遍四方，
不为怡容为戚态，望而可知非兆祥。
所以少傅作诗儆戎变，
虽然当时戎变久矣讵因髻椎面赭之改常。
作善降祥不善必致殃，
应在君臣勤政持纪纲。
区区妇人一时习俗所好尚，
安能贻祸于家邦？
尚忆辛未南巡吴郡县，
妇女装饰原似寻常之所见。
及至丁丑复省方，
吴女人人眉际乌绫作瓜瓣。
马上一过觉可憎，
然而礼不下庶人，
亦弗诃禁令改换。
久将自厌必更易，
似此亦何系世道人心而为灾祥之左券！
五十篇可取者多，
是篇吾谓近俗谚。